[{"text_idx": "#000001", "text": "Mae newidiadau demograffig ac economaidd, ynghyd ag effeithiau\u2019r argyfyngau hinsawdd a natur yn ei gwneud hi\u2019n fwyfwy anodd i gynnal y ffyrdd traddodiadol o fyw sydd wedi cynnal yr amgylchedd hwn ers cenedlaethau. Ni fydd ein tirwedd hardd, sy\u2019n sail i\u2019n swyddogaethau, yn gallu goroesi\u2019r newidiadau hyn oni wneir ymdrech ar y cyd heddiw er mwyn achub yfory."}, {"text_idx": "#000002", "text": "Mae gwarchod y Parc Cenedlaethol hwn er budd cenedlaethau\u2019r dyfodol yn rheidrwydd cenedlaethol ac yn sbardun allweddol i bolisi\u0308au a strategaethau\u2019r Cynllun hwn. Mae ein tirwedd yn darparu ystod o wasanaethau ecosystem a buddiannau o\u2019r byd naturiol, sy\u2019n hanfodol i iechyd a llesiant. Mae ein bryniau, ein llynnoedd a\u2019n nentydd yn cynhyrchu\u2019r dw\u0302r sy\u2019n cyflenwi\u2019r rhan fwyaf o Dde Cymru a thu hwnt. Mae ein mawndiroedd a\u2019n coetiroedd yn atafaelu carbon a gynhyrchir yn y trefi a\u2019r dinasoedd ymhell y tu hwnt i\u2019n ffiniau, er mwyn helpu i liniaru\u2019r cynnydd yn y tymheredd. Mae ein harddwch naturiol yn darparu\u2019r buddion anfaterol hynny sy\u2019n cyfoethogi ein bywydau bob dydd \u2013 yr ysbrydol, yr emosiynol, y myfyriol, y syfrdanol, a\u2019r mwynhad syml a ddaw o fynd am dro ar y bryniau neu drwy\u2019r coed."}, {"text_idx": "#000003", "text": "Mae\u2019r ddwelwedd hon yn portreadu tirwedd sy\u2019n nodweddiadol o\u2019r Parc Cenedlaethol fel y\u2019i gwelwn yn 2022."}, {"text_idx": "#000004", "text": "Mae\u2019r ucheldiroedd moel a garw yn arwain at dirwedd fugeiliol lle gwelir da byw yn pori ar laswellt o fewn clytwaith o gaeau a amgylchynir gan wrychoedd taclus a thraddodiadol.\nMae\u2019r caeau a\u0302r yn datgelu\u2019r pridd coch sydd mor nodweddiadol o\u2019r ardal.\nMae\u2019r ychydig ffermdai a welir yn y ddelwedd yn dyst i\u2019r ffaith fod pobl yn byw ac yn gweithio o fewn y dirwedd.\nMae\u2019r afon ar lawr y dyffryn yn ymdroelli ei ffordd drwy\u2019r olygfa."}, {"text_idx": "#000005", "text": "Mae hon yn ddarlun rhamantus o\u2019r wlad sy\u2019n nodweddu cymhlethdod y rhyngweithio rhwng pobl a natur ac sydd, yn ei dro, yn cyfuno i ffurfio darlun o harddwch naturiol. Ond er ei holl harddwch, nid yw hon yn dirwedd dyne"}]